**Projektas**

|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS** |
| **DĖL PRITARIMO PROJEKTO „KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ ĮGYVENDINIMAS REGIONE“ ĮGYVENDINIMUI**  2020 m. rugpjūčio d. Nr.  Ukmergė |
|  |

Vadovaudamasi Lietuvos Respublikos vietos savivaldos įstatymo 6 straipsnio 6, 8 ir 14 punktu ir Ukmergės rajono savivaldybės tarybos 2015 m. birželio 25 d. sprendimu Nr. 7-76 patvirtinta Ukmergės rajono savivaldybės ilgalaikės plėtros strategija 2014-2020 m. Ukmergės rajono savivaldybės taryba nusprendžia:

1. Pritarti projekto „Koordinuotai teikiamų švietimo pagalbos, socialinių ir sveikatos priežiūros paslaugų įgyvendinimas regione“ įgyvendinimui.

2. Teikti paraišką paramai pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.2-ESFA-K-730 priemonę „Mokyklų pažangos skatinimas“ gauti.

3. Įgalioti Ukmergės rajono savivaldybės administracijos direktorių pasirašyti paraišką ir kitus su projekto įgyvendinimu susijusius dokumentus.

4. Gavus patvirtinimą dėl projekto finansavimo, prisidėti ne mažiau kaip 5,75 procentų visų tinkamų finansuoti projekto išlaidų, padengti netinkamas finansuoti, tačiau šiam Projektui įgyvendinti būtinas išlaidas.

Savivaldybės meras Rolandas Janickas

Projektą paruošė:

Investicijų ir užsienio ryšių skyriaus vedėja Rima Boškevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

**AIŠKINAMASIS RAŠTAS**

**SPRENDIMO PROJEKTUI**

**DĖL PRITARIMO PROJEKTO „KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ ĮGYVENDINIMAS REGIONE“ ĮGYVENDINIMUI**

2020 m. rugpjūčio 10 d.

Ukmergė

1. **Sprendimo projekto rengimo pagrindas.**

Vadovaujantis Vietos savivaldos įstatymo 6 straipsnio 6, 8 ir 14 punktu ir paskelbtu kvietimu pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.2-ESFA-K-730 priemonę „Mokyklų pažangos skatinimas“ rengiamas projektas „Koordinuotai teikiamų švietimo pagalbos, socialinių ir sveikatos priežiūros paslaugų įgyvendinimas regione“ paramai gauti.

**2. Sprendimo projekto tikslas ir esmė:**

Projekto tikslas: Koordinuotai teikiamų švietimo pagalbos, socialinių ir sveikatos priežiūros paslaugų įgyvendinimas ikimokyklinio ir mokyklinio amžiaus vaikams, jų tėvams ir pedagogams, siekiant didinti įsitraukimą į švietimo sistemą.

Projekto uždavinys: Organizuoti kokybiškas ir prieinamas koordinuotai teikiamas švietimo pagalbos, socialinių ir sveikatos priežiūros paslaugas bendruomenei.

Projekto tikslinė grupė: ikimokyklinio amžiaus vaikai, vaikai, negaunantys institucinio ugdymo, tėvai (globėjai, rūpintojai), pedagogai. Projekto veiklos:

▪ mobiliųjų paslaugų organizavimas;

▪ ikimokyklinio ir mokyklinio amžiaus vaikų socialinių įgūdžių ir gebėjimų ugdymo veiklų organizavimas;

▪ popamokinės veiklos specialiųjų poreikių vaikams organizavimas;

▪ kūdikių ir vaikų ergoterapeuto paslaugos;

▪ psichosocialinių paslaugų organizavimas;

▪ kineziterapeuto paslaugos;

▪ elgesio korekcijos programos įgyvendinimas;

▪ logopedo paslaugos;

▪ ARBA terapeuto paslaugos;

▪ individualių ir grupinių psichologų konsultacijų organizavimas;

▪ multidimensinės šeimos terapijos paslaugos;

▪ tėvams, auginantiems neįgalius vaikus, savipagalbos grupės organizavimas;

▪ socialinių paslaugų vaikams, turintiems autizmo sutrikimą, teikimas;

▪ atvejo vadybininkų, socialinių darbuotojų mokymų organizavimas;

▪ tėvų mokymų organizavimas;

▪ pedagogų mokymų organizavimas.

Projekto įgyvendinimas numatomas su partneriais. Planuojama projekto trukmė: 24 mėnesiai.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.

**4. Sprendimui įgyvendinti reikalingos lėšos ir galimi finansavimo šaltiniai:**

Projektas finansuojamas ES ir savivaldybės biudžeto lėšomis. Bendra projekto vertė – 300.000,00 Eur, iš kurių ES lėšos – 282.750,00 Eur, savivaldybės biudžeto lėšos – 17.250,00 Eur.

**5. Priėmus sprendimą laukiami rezultatai, galimos pasekmės:**

Organizuojamos kokybiškesnės švietimo pagalbos, socialinių ir sveikatos priežiūros paslaugos bendruomenei.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** nereikalingi.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nereikalingas.

**9. Sekretoriatas priimtą sprendimą pateikia:** Švietimo ir sporto skyriui, Socialinės paramos skyriui, Investicijų ir užsienio ryšių skyriui, VšĮ Ukmergės šeimos centrui.

**10. Aiškinamojo rašto priedai:** nėra.

Investicijų ir užsienio ryšių skyriaus vedėja Rima Boškevičienė